Diari Oficial de la Generalitat Valenciana


Sumari del DOGV 4432, del 04-02-2003 (2003/844)

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació núm. 6 de les Normes Subsidiàries, relatiu a l'ajust de l'alineació de la prolongació del c/ de la Pau en el municipi de Borriol.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/844


Data del document
:   10-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Borriol
    * pla d'urbanisme

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació núm. 6 de les Normes Subsidiàries, relatiu a l'ajust de l'alineació de la prolongació del c/ de la Pau en el municipi de Borriol. [2003/844]
  
Vist l'expedient relatiu a la modificació núm. 6 de les Normes Subsidiàries, relatiu a l'ajust de l'alineació de la prolongació del c/ de la Pau al municipi de Borriol, i de conformitat amb els següents:
  
Antecedents de fet
  
Primer
  
Amb data 30 d'abril del 2002, el Ple de l'Ajuntament de Borriol va acordar sotmetre a informació pública la modificació núm. 6 de les Normes Subsidiàries de Planejament en el canvi de direcció de la prolongació del carrer de la Pau en l'encreuament amb el camí de Sant Antoni d'eixe municipi, per mitjà d'edictes publicats en el periòdic Mediterráneo de data 13 de maig de 2002, en el BOP núm. 61, de 21 de maig de 2002, i en el Diari Oficial de la Generalitat Valenciana número 4.249, de 15 de maig de 2002. Durant el període d'exposició pública es va produir una al·legació.
  
Amb data 30 de juliol del 2002, es procedix per part del Ple de l'Ajuntament a l'aprovació provisional de la citada modificació.
  
Segon
  
El 3 d'octubre de 2002 té entrada en el Registre General de la Conselleria d'Obres Públiques, Urbanisme i Transports a Castelló l'escrit de l'Ajuntament de Borriol, per mitjà del qual se sol·licita l'aprovació definitiva de la modificació.
  
Tercer
  
La documentació esta formada per memòria informativa i justificativa i plans d'informació de planejament vigent i plans d'ordenació d'afeccions existents i delimitació i zonificació, alineacions, rasants i vials amb la nova ordenació proposada.
  
Quart
  
La modificació puntual núm. 6 del Pla General de Borriol pretén canviar la direcció del carrer prolongació del c/ de la Pau, de manera que es trasllade paral·lelament fins a ajustar-se a l'actual traçat d'un camí agrícola existent i de manera que mantinga dins d'alineació una edificació amb façana al camí, erigida anteriorment a l'aprovació del planejament vigent, que en cas contrari, hauria de ser enderrocada en executar la urbanització del vial.
  
En la memòria s'assenyala que no es produïx augment de l'aprofitament lucratiu privat, que es manté idèntica quantitat de sòl de destinació pública, no s'altera el règim urbanístic ni les ordenances de la zona i es justifica que es dóna compliment al que establix l'article 17 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià (RPCV).
  
Fonaments de dret
  
Primer
  
La tramitació de la modificació ha sigut correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte del que disposa l'article 27 de la LRAU.
  
Tercer
  
La modificació que s'examina suposa la introducció d'alteracions en l'ordenació detallada del sòl urbà, en el sentit d'ajustar l'alineació d'un vial de manera que s'adapte a camins existents per a una més fàcil gestió i urbanització d'este, sense que es produïsca disminució de la superfície dotacional viària ni augment de la superfície de sòl privat ni cap augment d'aprofitament lucratiu privat, i dins de criteris de racionalitat, en els quals tenen idèntica validesa els criteris vigents respecte al que ara es proposen.
  
Tal com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, i l'administració gaudix en estos casos d'àmplia llibertat per a elegir la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb unes altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser actuada per l'Ajuntament, des de la representació que li conferix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística (LRAU) arreplega clarament esta línia jurisprudencial. Així, l'article 40 d'esta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que està vedat a la resolució autonòmica d'aprovació qüestionar la interpretació de este interés formulada pel municipi des de la seua mateixa representativitat. Únicament es pot tinre, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU,?la Generalitat no podrà aprovar definitivament els Plans que incórreguen en infrcció d'una disposició legal estatal o autonòmica?.
  
Quart
  
La modificació planteja canvis que es justifiquen en la finalitat de possibilitar un millor desenrotllament de la zona propiciant el manteniment d'edificacions existents erigides amb anterioritat al pla i adaptant els nous traçats al de camins existents, amb un traçat semblant i paral·lel a què correspon segons l'ordenació vigent. Amb la pretesa Modificació no es produïx augment de l'edificabilitat prevista en la zona, mantenint-se el sòl de destí viari (dotacional públic), per la qual cosa es dóna compliment al que establix l'article 17 de l'Annex del Reglament de Planejament i en l'article 55.3 de la LRAU.
  
Cinqué
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o ben sotmetre la proposta a previ dictamen de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Borriol, tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació núm. 6 de les Normes Subsidiàries de Planejament de Borriol en el canvi de direcció de la prolongació del carrer de la Pau en l'encreuament amb el camí de Sant Antoni d'este municipi.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 10 de desembre de 2002.- El secretari de la Comissió Territorial d'Urbanisme: Fernando Renau Faubell.